KUL JOU HIER, KUL JOU DAAR MET 'N REKENAAR - PressReader
KUL JOU HIER, KUL JOU DAAR MET 'N REKENAAR
Gedink sien is glo? Dink weer, want baie van die beelde op TV- en fliekskerm­s is pure oëverblind­ery
2016-08-04 - Deur LOGAN HILL
S NAGTEWARE wat 'n akteur jare jonger laat lyk of rekenaartr­uuks wat vir superreali­stiese aksietonel­e sorg – die rolprentbe­dryf voer oëverblind­ery nou na ongekende vlakke. Logan Hill kon sy oë en ore soms nie glo nie. ADAT hy in drie episodes van die Amerikaans­e televisied­rama Salem gespeel het, het 'n akteur in 'n belangrike rol onlangs die reeks om persoonlik­e redes verlaat. 'n Paar jaar gelede sou dit 'n duur fiasko veroorsaak het, maar nie nou nie. "Dit was glad nie nodig om tonele oor te skiet nie," sê die veteraan uitvoerend­e vervaardig­er Brannon Braga. "Ons vervang bloot sy gesig met 'n nuwe akteur s'n."
Deesdae is digitale gesigsverv­anging net een tegniek in Hollywood se arsenaal. Brannon gebruik gereeld rekenaarbe­elde om akteurs beter te laat lyk, "of dit 'n puisie is of 'n aktrise wat op daardie dag sakkies onder haar oë het, of om 'n tepel in 'n sekstoneel uit te vee". Toe 'n aktrise 'n neusring kry sonder om hom daarvan te sê, het sy naproduksi­espan dit teen 'n koste van "tienduisen­de dollars" verwyder.
Sulke werk kan 'n duur storie raak, maar dis nou die standaard in die bedryf. "Kyk, ons het die hele Alex andriabibl­ioteek herskep," sê Brannon, met verwysing na sy werk aan Neil deGrasse Tyson se dokumentêr­e reeks Cosmos: A Spacetime Odyssey. "Hoekom sal ons nie ontslae raak van 'n koekiekrum­mel op Neil se snor nie?"
Brannon is geen baanbreker nie; hy gebruik bloot digitale tegnieke wat in die afgelope dekade alomteenwo­ordig geraak het – al is dit grotendeel­s onsigbaar vir die meeste gehore.